AlmaznayaGroza/cyrillic-language-classification huggingface dataset:
Кӯҳҳои Атлас

Атлас, куҳҳои Атлас (ар. جبال الأطلس‎‎; аз юн. Ἄτλας - номи яке аз худоҳои юнонӣ, Атлас) - силсилаи кӯҳҳо дар шимолу ғарбии Африқо, дар ҳудуди Марокаш, Алҷазоир ва Тунис дар шакли занҷираи канда-канда аз ғарб ба шимол ба масофаи 2000 км тӯл кашидааст. == Ҷуғрофия == Аз якчанд қаторкӯҳи мутавозӣ ва массивҳо иборат аст. Қисми шимолиаш якбора бурида шуда аз пойи он домани биёбони Саҳрои Кабир сар мешавад. Қисми ғарбиаш баланд ва релйефаш мураккаб буда, қисми шарқиаш (дар ҳудуди Алҷазоир ва Тунис) паст ва камбар аст. Қисми дар соҳили Баҳри Миёназамин будааш Телл-Атлас (2308 метр) ном дошта, назди гулугоҳи Гибралтар мавзеи Ар-Рифоъро (2456 метр, бо дарёҳои кӯтоҳи водиҳояшон сарсабз) ташкил додааст. Қисми ғарбии силсилаи Атлас (Атласи Баланд) зиёда аз даҳ қуллаи баландиашон бештар аз 4000 метр (куҳи Тубкал 4165 метр) дорад, ки мавзеи баландтарини Африқои Шимолӣ низ ҳисоб мешавад ва ин ҷо заминларза бисёр рух медиҳад. Атлас пирях надорад, вале баландии 2500 метр (дар шимол) ва 3500 метр (дар ҷануб)-и Атлас макони барфҳои доимӣ мебошад. Дар нишебҳои рӯ ба Баҳри Миёназамин ва Уқёнуси Атлантик (1200-2000 метр) дарахтони булут, санавбар, пистаи куҳӣ, дар баландии 2600-2900 метр дарахтони сӯзанбарг мерӯянд. == Иқлим == Баландкуҳҳо вазиши бодҳои уқёнусро монеъ шуда, бориши нисбатан зиёдро ба вуҷуд меоваранд (800-1000 мм, асосан дар зимистон); дар ҳудудҳои боқимонда бориши солона 400-700 мм ва дар ҷануби Атлас ҳамагӣ 100-200 мм мебошад. Манбаи аксари дарёҳои Атлас борон буда, тобистон мехушканд. Танҳо дарёҳои ҳавзаи Баҳри Миёназамин ва уқёнус пуробанд. == Ҳайвонот ва наботот == Аз ҷумлаи ҳайвонот дар Атлас гӯсфанди ёлдори хосси маҳал (эндемӣ), бузи ёбоӣ, маймун, шағол бештар вомехӯранд. Дар доманакуҳҳои шимоли Атлас меваҳои маҳаллӣ - нон, гуав, навъҳои ситрус, зайтун, ангур мепарваранд, инчунин ҷав, гандум, ҷавдор, картошка ва дигарон зироатҳои полезӣ мекоранд. Олами ҳайвонот ва набототи Атлас аз тахрибкории одамон хеле коста гардидааст.

Source: original
Абдухалил Холиқзода

Абдухалил Холиқзода (Абдухалил Холиқов; зод. 20 декабри 1966, рустои Панҷрӯд, ноҳияи Панҷакент, вилояти Ленинобод, ҶШС Тоҷикистон) - нависанда ва соҳибкори тоҷик. Раиси ҳайати мудирони Бемористони Ибни Сино. == Зиндагинома == 20 декабри соли 1966 дар рустои Панҷрӯди шаҳри Панҷекати вилояти Ленинобод ба дунё омадааст. Пас аз хатми мактаби миёнаи рустои зодгоҳаш дар соли 1983 ба факултети забонҳои шарқи Донишгоҳи давлатии Тоҷикистон ба номи В. И. Ленин дохил шуд. Пас аз хатми соли аввали донишгоҳ ба сафи артиши шӯравӣ даъват шуд ва пас аз итмоми хидмати дусолаи сарбозӣ таҳсил дар донишгоҳро идома дод. Дар давоми таҳсил давраи коромӯзии яксоларо дар Ҳинд анҷом дод. Хатми донишгоҳ дар соли 1992 бо фурӯпошии Иттиҳоди Шӯравӣ мусодиф омад ва Абдухалил Холиқзода то ҳадде маҷбур шуд ба тиҷорат (фурӯши пахта) машғул шавад. Дар соли 2008 ҳамроҳ бо сармоягузори эронӣ Бемористони байналмилалии Ибни Синоро таъсис дод, ки ҳоло беҳтарин бемористон дар Тоҷикистон маҳсуб мешавад. Абдухалил Холиқзода ҳоло раиси ҳайати мудирони Бемористони байналмилалии Ибни Сино аст. == Нависандагӣ == Абдухалил Холиқзода пайваста дар мавзуъҳои мухталифи иқтисодӣ ва иҷтимоӣ, ахлоқӣ мақолаҳои таҳлилӣ менависад, ки дар матбуоти кишвар ба забонҳои тоҷикӣ ва русӣ чоп шудаанд. Ҳамчунин муаллифи китоби «Моҷарои рафта» (соли 2018) аст, ки дар ин китоб зиндагии хешро дар пайванд бо таҳаввулоти сиёсӣ ва иқтисодию иҷтимоии кишвар ба риштаи таҳрир даровардааст. «Моҷарои рафта» соли 2019 дар Эрон низ ба чоп расид. == Хонавода == Оиладор. Соҳиби 7 фарзанд - 4 писар ва 3 духтар аст. == Осор == Абдухалил Холиқзода. Моҷарои рафта. - Д.: «Мастер-принт», 2018. - 260 с. - ISBN 978-99975-09-12-3 Холиқзода Абдухалил. Ҳаводиси рӯзгори ман. - Д.: «ЭР-граф», 2023. - 288 с. - ISBN 978-99985-1-048-7

Source: original
Иртибот (паём)

Иртибот (алоқа) (аз лот. communication - хабаррасонӣ, таҳвил) - шакли алоқа; амали муошират, табодули иттилоот байни инсонҳо. Нуқтаҳо, шабакаҳо, самти ҳаракатҳои иттилоотие, ки одамонро ба ҳамдигар мепайвандад. Ҷараёни табодули иттилоот тавассути шабакаҳои пахши ахбор ва таъсирҳои муайян миёни истеҳсолкунанда ва истеъмолгар. Намудҳои гуногун дорад. Аз байни онҳо иртиботи маркетингиро махсус ҷудо мекунанд, ки реклама навъи маъмули он аст. Дар ҷараёни иртибот на танҳо забон, балки аз имову ишора низ истифода мебаранд. == Нигаред == Иртиботи оммавӣ Иртиботи маркетингӣ

Source: original
Аксинҷот

Аксинҷот - деҳа дар ҷамоати деҳоти Ифтихори ноҳияи Ашт. Аз Аксинҷот то маркази ҷамоат 8 км, то маркази ноҳия - шаҳраки Шайдон 39 км; роҳ автомобилгард. Аҳолиаш 215 нафар (2017), тоҷикон. == Иқтисод == Мактаби таҳсилоти ибтидоӣ ва нуқтаи савдои хусусӣ дорад. Соҳаи асосии хоҷагӣ: боғдорӣ. Заминҳо аз сойи Аксинҷот обёрӣ мешаванд. == Сарчашма == Аксинҷот // А - Асос. - Д. : СИЭМТ, 2011. - (Энсиклопедияи Миллии Тоҷик : [тахм. 25 ҷ.] / сармуҳаррир А. Қурбонов ; 2011-2023, ҷ. 1). - ISBN 978-99947-33-45-3. Тақсимоти маъмурии Ҷумҳурии Тоҷикистон - Д.: СИЭМТ, 2017. - 580 с. - ISBN 978-99947-33-68-2

Source: original
Аёс

Аёс - якбора паст шудани ҳарорати рӯи замин ва қабати ҳавои назди­заминӣ дар охирҳои тирамоҳ, зимистон ва аввали баҳор. Аёс радиофаъол, адвективӣ ва адвективию радиофаъол мешавад. Вақте ки дар ҳавои соф боди сабук мевазад, афканишоти сатҳи замин ба дараҷаи баландтарин расида, аёси радиофаъол ба амал меояд. Дар натиҷаи аз ягон минтақа ба самти уфуқӣ босуръат ҳаракат кардани ҳавои хунук аёси адвективӣ рух медиҳад (нигар Адвексия). Дар як вақт ба амал омадани ин ду ҳодиса аёси адвективию радиофаъолро ба вуҷуд меорад. Дар охири тирамоҳ ва аввали баҳор дар натиҷаи аёс рӯи замин яхи тунук баста, ба соҳаи кишоварзӣ зарари калон мерасонад. == Сарчашма == Аёс // А - Асос. - Д. : СИЭМТ, 2011. - (Энсиклопедияи Миллии Тоҷик : [тахм. 25 ҷ.] / сармуҳаррир А. Қурбонов ; 2011-2023, ҷ. 1). - ISBN 978-99947-33-45-3.

Source: original
Ашти Калон

Ашти Калон (номи пешинааш Дашти Ёвон), дашт дар ҳудуди ноҳияи Ашти вилояти Суғд. Дар соҳили рости дарёи Сир ва обанбори Қайроққум ҷойгир аст. Ашти Калонро аз шимолу ғарб доманаи қаторкӯҳи Қурама, аз ҷанубу ғарб кӯҳи Оқбел, аз ҷанубу шарқ адирҳои Суффатоғ иҳота кардаанд. Дар шимолу шарқ бо Ӯзбекистон ҳамҳудуд аст. Тӯлаш аз ҷанубу ғарб ба шимолу шарқ 50 км, бараш 13-20 км. Ашти Калон ҳамвории васеи доманакӯҳӣ буда, сатҳаш аз шимолу ғарб ба тарафи ҷанубу шарқ (аз баландии 930 м то 430 м) тардиҷан паст мешавад. Ашти Калонро сойҳои Долона, Мулломир, Понғоз, Ошоба, Ғудос, Ашт, Пунук ва ғ. бурида мегузаранд. Манбаи оби ин сойҳо асосан барфу борон буда, тобистон аксари онҳо хушк мешаванд. Иқлими Ашти Калон - хушк (континентӣ). Тобистон гарми бебориш, зимистон хунуки камборишаҳри Ҳарорати миёнаи январ -2,2°С, июл 27,9°С. Давраи бебарфӣ - 230 рӯз. Боришоти солона 89-249 мм. Хокаш бӯри хокистарранг, марғ­зорӣ ва шӯри ботлоқӣ, инчунин регдор. Қисми шимолӣ ва шимолу ғарбии Ашти Калон дашти беоби нокорам, ҷанубу шарқиаш - обшору корам. Солҳои Ҳокимияти Шӯравӣ дар он як совхоз ва 7 колхоз бунёд гардида буд, ки ҳоло ба хоҷагиҳои деҳқонӣ тақсим шудаанд. Майдони обёришавандааш - 61,5 ҳазор га. Заминҳо аз Канали Калони Шимоли Фарғона, қисман аз сой ва пармачоҳҳо обёрӣ мешаванд. Азхудкунии Ашти Калон давом дорад. == Адабиёт == Ашти Калон // Асос - Боз. - Д. : СИЭМТ, 2013. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 2). - ISBN 978-99947-33-52-4.

Source: original
Аҳмади Ёрхон

Аҳмади Ёрхон (форсӣ: احمد يارخان‎, ?, Хушоби Лоҳур - 1734, ҳамон ҷо) - хаттот, хушнавис ва шоир. == Зиндагинома == Фарзанди Аллоҳёрхон, ҳокими Лоҳур, Тата ва Мултон. Аҳмади Ёрхон марди фозил буд, ҳунари шоирӣ дошт ва дар шеър «Якто» тахаллус мекард. Аз маснавиҳои вай «Гулдастаи ҳусн» ва «Шаҳрошӯб» то ба мо расидааст. Дар ҳунари наққошӣ даст дошт ва ҳамаи хатҳоро хуш менавишт. Ба қавли Ғуломалии Озод Аҳмади Ёрхон бо аллома Мирабдулҷалили Балгиромӣ суҳбати муътақидона дошта, нусхаи Қуръонро ба хатти худ китобат карда, ба ӯ туҳфа кардааст, ки мавҷуд аст. == Адабиёт == Аҳмади Ёрхон // Асос - Боз. - Д. : СИЭМТ, 2013. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 2). - ISBN 978-99947-33-52-4.

Source: original
Коллеҷи тиббии Донишгоҳи давлатии тиббии Хатлон дар ноҳияи Данғара

Коллеҷи тиббии Донишгоҳи давлатии тиббии Хатлон - муассисаҳои таълимии таҳсилоти миёнаи касбии Ҷумҳурии Тоҷикистон мебошад. Муассисаи таълимӣ дар ноҳияи Данғара ҷойгир шудааст. == Таърихи муассиса == Муассисаи давлатии таълимии Коллеҷи тиббии Донишгоҳи давлатии тиббии Хатлон дар ноҳияи Данғара дар асоси мактуби Вазорати тандурустии собиқ Иттиҳоди Шуравӣ аз 29.05.1990 No20-6 (121-18) 2, мактуби Вазорати маорифи ҶШС Тоҷикистон No6\31 аз 12.02.1990 ва фармони Вазорати нигоҳдории тандурустии ҶШС Тоҷикистон аз 24.04. 1990 No344 дар заминаи филиали Омӯзишгоҳи тиббии шаҳри Кӯлоб бо номи Омӯзишгоҳи тиббии ноҳияи Данғара таъсис дода шуд. Таълимгоҳ ҳамчун Омӯзишгоҳ ба муддати 24-сол фаъолият намудааст. Соли 2014 зимни ба амал омадани тағйирот дар сохтори Вазорати тандурустӣ ва ҳифзи иҷтимоии аҳолии Ҷумҳурии Тоҷикистон, бо Қарори Ҳукумати Ҷумҳурии Тоҷикистон аз 03.03.2014 No148 Омӯзишгоҳи тиббии ноҳияи Данғара ба Муассисаи давлатии таълимии Коллеҷи тиббии ноҳияи Данғара номгузорӣ карда шудааст. Муассисаи давлатии таълимии Коллеҷи тиббии ноҳияи Данғара дар асоси санадҳои меъёрию ҳуқуқии Ҷумҳурии Тоҷикистон, Қарору Қонунҳои Ҳукумати Ҷумҳурии Тоҷикистон, фармонҳои Вазорати тандурустӣ ва ҳифзи иҷтимоии аҳолии Ҷумҳурии Тоҷикистон, фармонҳои Вазорати маориф ва илми Ҷумҳурии Тоҷикистон фаъолият менамояд. Аз 2 майи соли 2019 муассиса бо Қарори Ҳукумати Ҷумҳурии Тоҷикистон Дар бораи ба ихтиёри муассисаи давлатии таълимии “Донишгоҳи давлатии тиббии Хатлон” гузаронидани Муассисаи давлатии таълимии “Коллеҷи тиббии ноҳияи Данғара” номгузорӣ гардид. Барои пешбурди фаъолияти Коллеҷи тиббии ДДТХ дар ноҳияи Данғара ҳуҷҷатҳои меъёрии ҳуқуқии зерин дар он тасдиқ шудааст: - “Шаҳодатнома” - дар бораи ба қайдгирии давлатӣ No 2210001521 аз 30.09.2019 - “Шаҳодатнома” дар бораи гузаштани рақами мушаххаси андозсупоранда, No 22000791 аз 30.09.2019 - “Рухсатнома” дар бораи таҳияи муҳри асосӣ ва муҳрҳои сохтории Коллеҷ аз 04.07.2019, No155 - “Оиномаи КТДДТХ дар ноҳияи Данғара” бо қарори Шурои олимони ДДТХ аз 28.08.2019 No01/01 Коллеҷи тиббии Донишгоҳи давлатии тиббии Хатлон дар ноҳияи Данғара дар тобеъияти [Вазорати маориф ва илми Ҷумҳурии Тоҷикистон], [ Вазорати тандурусти ва ҳифзи иҷтимоии аҳолии Ҷумҳурии Тоҷикистон] ва зертобеъи Донишгоҳи давлатии тиббии Хатлон] фаъолият мекунад Раванди таълим дар муассиса тариқи низоми кредити амал мекунад. Қабули донишҷӯён ба тариқи тестӣ аз тарафи Маркази миллии тестии назди Президенти Ҷумҳурии Тоҷикистон мегузарад == Ихтисосҳо == Коллеҷ мутахассисонро аз рӯи ихтисосҳои зерин тайёр мекунад: Дар муассиса донишҷӯён аз руи як ихтиссос "Кори ҳамширагӣ" дар таҳсилоти рузона (баъди хатми синфи 11 3сол ва баъди хатми синфи 9 - 4 сол) ва шабона (баъди хатми синфи 11 - 3 солу 6 моҳ) таълим мегиранд. == Пайвандҳо == Сомонаи расмии муассиса Бойгонӣ шудааст 3 июни 2020 сол. Саҳифаи расмии муассиса дар шабакаи иҷтимоии инстаграм

Source: original
Фурудгоҳи горисо

Фурудгоҳи горисо (англ. Garissa Airport) - фурудгоҳи ҳамагона (умумӣ)، Ғийринизомӣ бо Коди ИОТОи GAS аст, ки як бонди фуруди асфалт дорад, ва тӯли бонди он 1200 метр аст. Ин фурудгоҳ дар кишвари Кения қарор дорад, ва дар баландии 145 метр аз сатҳи баҳр воқеъ шудааст. == Ҷусторҳои вобаста == Коди ИОТО Коди ИКАО Феҳристи фурудгоҳҳои Кения == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.) Шаблон:Фурудгоҳҳои Кения

Source: original
ҶСК «Зарбед»

Зарбед - ҷамъияти саҳомии кушода (ҶСК), ки октябри 1999 дар ш. Конибодом таъсис ёфтааст. Ҷамъият бо корҳои сохтмону таъмири биноҳо машғул буд. ҶСК «Зарбед» соли 2004 самти фаъолияти худро дигар намуда, ҳоло оби маъдании «Кучкак» ва нӯшокиҳои ташнагишиканро ба аҳолии ҷумҳурӣ пешниҳод мекунад. ҶСК «Зарбед» дар озмунҳои маҳсулоти беҳтарин иштирок карда, соҳиби ҷоизаи махсуси «Саломат бошед» (2010) ва ҷоизаи «Тамғаи мардумӣ» (2014-16) гардидааст. Соли 2016 дар ҷамъият 16 коргари доимӣ ва 14 коргари мавсимӣ кор мекарданд. == Адабиёт == Зарбед // Замин - Илля. - Д. : СИЭМТ, 2018. - С. 93. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 7). - ISBN 978-99947-33-89-9.

Source: original
Сиёсатмадор

Сиёсатмадор, фаъоли сиёсӣ - шахсе, ки ба таври касбӣ ба фаъолияти сиёсӣ машғул аст ва одатан узви ҳизб мебошад. Фаъолияти сиёсӣ метавонад дар мақомоти иҷроия (президент, нахуствазир, узви вазорат) ва ҳокимияти қонунбарор (вакилони парлумонҳои сатҳҳои гуногун, шӯроҳои шаҳрӣ ва ғайра), инчунин кормандони ҳизбҳои сиёсӣ амалӣ карда шавад. == Пайвандҳо == Партийный работник, Энциклопедия «Нефть-Газ». Бойгонӣ шудааст 23 октябри 2020 сол. Ракитянский Н. М. Личность политика: теория и методология психологического портретирования Сайт о биографиях политических деятелей.(пайванди дастнорас - таърих). 23 июли 2011 санҷида шуд. Баргирифта аз сарчашмаи аввал 24 августи 2011. Сайт о политике и политиках. Новости политики, биографии и др.(пайванди дастнорас - таърих). 25 марти 2009 санҷида шуд. HomoPoliticus. Политики и государственные деятели России(пайванди дастнорас - таърих). 25 марти 2009 санҷида шуд. Баргирифта аз сарчашмаи аввал 6 ноябри 2011.

Source: original
Сарбарг

Сарбарг - бахше дар болои номаҳои идорӣ аст, ки шомили номи созмон, нишону одрес мебошад. Маъмулан аз як ному одресу як нишон (герб) як тарҳи ширкате ва баъзан як намунаи пасзамина ташкил шудааст. Истилоҳи "сарбарг" ғолибан барои ишора ба кулли сафҳае, ки бо чунин унвон чоп шудааст, ба кор меравад. Сарбаргҳо одатан бо равиши офсет чоп мешаванд ва тамомрангӣ ҳастанд. Дар бештари кишварҳо, аз ҷумла дар Тоҷикистон, андозаи баргаи сарбарг ба таври маъмул А4 мебошад (210 миллиметр дар 297 миллиметр).

Source: original
Днепр

Днепр (беларусӣ: Дняпро, Днепр, укр. Дніпро) - чорумин аз рӯи дарозӣ дарёи Аврупо пас аз Волга, Дунай ва Урал, дорои маҷрои дарозтарин дар қаламрави Украина. Дарозии Днепр дар ҳолати табиӣ 2285 км-ро ташкил мекард, акнун (пас аз сохтани якчанд обанборҳо), баъди оне, ки дар бисёр ҷойҳо фарватераш рост карда шуд - 2201 км; дар даруни Украина - 1121 км, дар ҳудуди Беларус - 595 км (115 км дар минтақаи сарҳадии Беларус-Украина ҷойгир аст), дар ҳудуди Русия - 485 км. Масоҳати ҳавзаи обҷамъкунанда - 504 000 км², аз онҳо дар Украина - 291 400 км². Хуруҷи миёнаи об ба даҳона - 1670 м³/с. Нишебии дарё - 0,09 м/км. Юнонҳои қадима онро Борисфен ном мебурданд.

Source: original
Қабат

Қабат, ошёна (аз фр. étage), ё сатҳ - қисми фазои бино байни ду ошёнаи уфуқӣ (байни фарш ва шифт), ки дар он ҳуҷраҳо ҷойгиранд; сатҳи бино болотар (ё поёнтар) аз сатҳи замин. == Адабиёт == Этаж // Толковый словарь живого великорусского языка : в 4 т. / авт.-сост. В. И. Даль. - 2-е изд. - СПб. : Типография М. О. Вольфа, 1880-1882. Этаж // Большая советская энциклопедия : в 66 т. (65 т. и 1 доп.) / гл. ред. О. Ю. Шмидт. - М. : Советская энциклопедия, 1926-1947. Бель-этаж // Малый энциклопедический словарь Брокгауза и Ефрона. - 2-е изд., вновь перераб. и значит. доп. - Т. 1-2. - СПб., 1907-1909. Domus // Реальный словарь классических древностей / авт.-сост. Ф. Любкер ; Под редакцией членов Общества классической филологии и педагогики Ф. Гельбке, Л. Георгиевского, Ф. Зелинского, В. Канского, М. Куторги и П. Никитина. - СПб., 1885. == Пайвандҳо == Намудҳои ошёнаҳо, шумораи ошёнаҳо дар биноҳо. Муайян кардани шумораи ошёнаҳо.

Source: original
Бенефитсий

БЕНЕФЍТСИЙ (лотинӣ: beneficium - накӯкорӣ, эҳсон), 1) дар ҳуқуқи давраи атиқаи Рум имтиёз ва ихтиёроти император барои ба ягон корманди зердасти худ додани замин ё дигар манбаи даромад ҷиҳати истифодаи якумраро меноманд. Дар Шоҳии Франки асрҳои 8-9 бенефитсий, пеш аз ҳама, мулке ба ҳисоб мерафт, ки сенёр (феодали калон) ба вассал (саворанизом)-и худ медод, ки барои истифода дар муҳлати муайян ва ё барои истифодаи якумра буд, баъдтар ба он ҳуқуқи меросӣ дода шуд. Дар сурати иҷро накардани вазифаю супоришҳои низомӣ (маъмурӣ) соҳибмулк бенефитсийи додаашро кашида мегирифт. Бенефитсий, аслан, барои таъминоти моддии ҳаёти саворанизом, харидорию таъмини абзорҳои асп ва дигар воситаҳои ҷангии саворанизом пешбинӣ шуда буд. Ин корҳоро саворанизом (бенефитсийгиранда) аз тариқи дарёфти даромад аз фаъолияти кории афрод (сокинон)-и аз ҷиҳати иҷтисодию ҳуқуқӣ ба ӯ вобаста амалӣ мекард. Иттисоли бенефитсий бо вассал ба ташаккули табақаҳои феодалӣ мусоидат мекард. Ин истилоҳ дар садаи IX аз истифода хориҷ шуда, ба ҷояш истилоҳҳои феодаливу крепостнойӣ мавриди истифода қарор гирифтанд. 2). Дар кодекси ҳуқуқи шаръии қонунии калисои католикии Рум ҳуқуқи гирифтани даромад аз вазифаи калисо ва худи вазифаи калисоро меноманд, ки аз садаи II то соли 1983 идома дошт. Дар дувумин ҷаласаи калисои ҷомеи Ватикан (1962-1965) низоми бенефитсийро анахронизм (мансух) эълон намуданд, ки бояд ислоҳ ё бекор карда мешуд. Аз ин рӯ, дар кодекси амалкунандаи ҳуқуқи шаръии калисо аз соли 1984 бенефитсий вуҷуд надорад. Дар он таҳвили амвол ва даромад аз бенефитсий ба фонди махсуси эпархидӣ барои нигаҳдории рӯҳониён пешбинӣ шудааст. Дар баъзе давлатҳо, масалан, Австрия, дар асоси қарори конференсияи эпископӣ ва иҷозати Ватикан, низоми бенефитсий маҳфуз дошта мешавад. == Адабиёт == Асос - Боз. - Д. : СИЭМТ, 2013. - 664 с. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 2). - ISBN 978-99947-33-52-4.

Source: original
Регби

Ре́гби-15, регби-ю́нион (англ. rugby union, МФА: [ˈrʌɡ.bi ˈjuː.ni.ən]) ё регби - навъи бозии варзишии даставӣ, ки дар асри XIX, дар Англия пайдо шудааст. Яке аз шаклҳои регби-футбол. Баъзан элементҳои регби дар футболи америкоӣ ва австралиягӣ қабул шудаанд. Бозии регби аз муҳорибаи ду даста, понздаҳ бозингарони майодӣ иборат мебошад. Дар хати болои майдон Н-шакл дарвоза, ва дар хати рӯи майдон минтақаи санҷишии дастаҳо ҷойгирифтааст. Ҳадафи бозӣ: бештар бар дарвозаи ҳариф зарба задан. Бо даст тӯбро расидан мумкин аст, ки бо ҳамин аз футбол фарқ мекунад. Вале бо даст тӯбро ба бозингаре, ки дар минтақаи санҷишии ҳариф воқеъ аст, додан мумкин нест.

Source: original
Акбар Абдулло

Акбар Абдулло - шоир, узви Иттифоқи нависандагони Тоҷикистон (1993) == Зиндагинома == Акбар Абдулло 9 июни соли 1950 дар деҳаи Даштиҷуми ноҳияи Шӯроободи вилояти Хатлон ба ҷаҳон омадааст. Маълумоти миёнаро дар мактаби миёнаи ба номи Т. Г. Шевченкои ноҳияи Восеъ гирифта, солҳои 1965-1969 дар Техникуми индустриалӣ-педагогии Душанбе таҳсил кардааст. Солҳои 1969-1971 хидмати ҳарбиро адо намудааст. Солҳои 1972-1976 шунавандаи Мактаби олии Вазорати умури дохилаи Иттиҳоди Шӯравӣ (дар Тошканд) будааст. Курсҳои махсуси касбиро баъдтар дар шаҳрҳои Маскав, Ленинград ва Қоҳира анҷом додааст. == Эҷодиёт == Нахустин чакидаҳои хомааш аз солҳои ҳаштодуми асри гузашта дар рӯзномаву маҷаллаҳои Туркманистон ва Русияву Қазоқистон ба табъ расидаанд. Муаллифи маҷмӯаҳои шеърии «Розҳои танҳоӣ» (1991), «Фарёди дур» (1993), «Фарёди ёри дур» (1995, ба ҳуруфи арабӣ), «Кошонаи сӯхта» (1997) «Созҳо аз розҳо»(2001), «Ниёзи дил» (2008), «Шоири дардҳо» (2011) ва ғ. мебошад. Дорандаи чандин мукофоти давлатию хидматӣ.

Source: original
Ҳизби сотсиал-демократӣ (Руминия)

Партидул сосиал-демократ (Ҳизби сотсиал-демократӣ, рум. Partidul Social Democrat) - ҳизби сиёсии сотсиалистии чапмарказ дар Руминия. == Таърих == Ҳизб моҳи январи соли 2001 тавассути ҳамроҳшавии Ҳизби сотсиал-демократӣ дар Руминия (рум. Partidul Democraţiei Sociale in România) ва Ҳизби сотсиал-демократи Руминия (рум. Partidul Social Democrat Român) - аъзоёни блоки ҳукмрони қутби сотсиал-демократии Руминия, таъсис ёфт. Дар соли 2004 раҳбари ҳизб ва сарвазир Адриан Настасе номзад ба мақоми президентӣ шуд, аммо дар даври дуввум аз Траян Бэсеску мағлуб шуд. Аз моҳи апрели соли 2005 инҷониб ин ҳизбро Мирча Гиоана роҳбарӣ мекунад, ки соли 2009 ба мақоми президентӣ номзад шуда буд, аммо дар даври дуввум аз президенти феълӣ Траян Бэсеску мағлуб шуд. Дар интихобот ҲСД бо Ҳизби консервативӣ иттифоқ мебандад. То соли 2004 ҳукмронӣ буд (Адриан Нэстасе аз 28 декабри 2000 то 21 декабри 2004 сарвазир буд), пас аз натиҷаҳои интихоботи соли 2008 вай ба эътилофи ҳукмрон ворид шуд, аммо ҳамчун шарики хурд. Ҳоло ин ҳизб дар палатаи поёнии парлумони Руминия 103 ва дар Сенат 47 курсӣ доранд. Дар интихоботи соли 2012, Ҳизби сотсиал -демократӣ як қисми Иттиҳоди Сотсиал -Либерал мебошад - иттифоқе аз Ҳизби Сотсиал -Демократии Руминия, Ҳизби Миллии Либералии Руминия, Ҳизби Консервативии Руминия ва баъзе ҳизбҳои хурд . == Пайвандҳо == Сомонаи расмии ҳизб Оинномаи ҲСДР Вебсайти ҷавонони сотсиал-демократ Қоидаҳои расмиёти ҷавонони сотсиал-демократ

Source: original
Рӯзномаи «Чархи гардун»

== Рӯзномаи «Чархи гардун» == Шаблон:Рӯзнома қуттӣ «Чархи гардун» (тоҷикӣ: «Чархи гардун» , - рӯзномаи иттилоотиву фарҳангӣ ва таҳлилӣ ба забони тоҷикӣ мебошад. Ҳозир яке аз нашрияҳои ҶДММ «Чархи гардун» мебошад. Муассис ва ношир - ҶДММ «Чархи гардун» аст. Мавзӯъҳои рӯзнома - Мақолаҳо аз ҳаёти иҷтимои ва фарҳангии мамлакат. Шарҳу таҳлили масъалаҳои ҳаёти оилавӣ, кроссворд, барномаи ТВ ва реклама мебошад. Рӯзнома ба андозаи А - 3, дар 16 саҳифа дар як ҳафта 1 маротиба нашр мешавад.

Source: original
Филология

Филология (аз юн.-қад. φιλολογία, «меҳр ба сухан») - номгӯи маҷмӯи фанҳоест (забоншиносӣ, адабиётшиносӣ, матншиносӣ ва диг.), ки маданиятро тавассути матн азхуд менамоянд. Забоншиносӣ на ҳама вақт ба филология дохил карда мешавад, зеро, ки: он доимо матнҳоро ташхис наменамояд ва доимо бо қисми маданиятии онро дарбар намегирад. Ба забоншиносӣ ба илмҳои дақиқ наздиктар будан хоса аст, назар ба дигар фанҳое, ки ба гурӯҳи фанҳои филология дохиланд. Дар Тоҷикистон ва дигар давлатҳои Иттифоқи Шӯравӣ забоншиносӣ дар бахшҳои филологӣ азхуд карда мешаванд; дар Амрико ва дигар давлатҳои Аврупо ҳамчун филология тадқиқот ва ташхиси матнҳои қадим ва асрҳои миёнаро дар назар доранд, омӯхтани забонҳо ва назарияҳои онҳоро ҳамчун илми мустақил мешиносанд. Дар луғати Дал «филология» - (юн. меҳри сухан) илм ва ё омӯзиши забонҳои қадим ва мурда; омӯзиши забонҳои зинда - забоншиносӣ.

Source: original
Ганданафасаки саҳроӣ

Ганданафасаки гандум (лот. Lygus pratensis) - як навъи ҳашароти зараррасон. Асосан ба киштзори юнучқа, қашқабеда, лаблабу, зағир, картошка, нахӯд, шалғами хӯроки чорво, бодиринг, карам, пахта, офтобпараст, маъсар, хардал, қулфинай ва ғ. зиён меорад. == Тавсифот == Дарозиаш 4,7-6,6 мм. Рангаш зардча ё норинҷии сурхтоб. Ҳашароти болиғ 17-27 рӯз умр мебинад. Модинаи ганданафасаки саҳроӣ дар бофтаи думчабарг ва шонаҳои пахта 14-54 адад тухм мегузорад; ранги тухмаш аввал сафед, баъдтар зардтоб аст. Кирминаҳо тадриҷан ба тамоми рустанӣ паҳн мегарданд. Онҳо панҷ давраи ташаккулро аз сар мегузаронанд: давраи якум ба ҳисоби миёна 2,7-3,3, давраи дуввум 2,2-2,4, давраи севвум 1,9-2,3, давраи чорум 2,1-2,3 ва давраи панҷум 2,2-3,9 рӯз идома меёбад. Давомоти умумии инкишофи кирминаҳо 11-14 рӯз мебошад. Ганданафасаки саҳроӣ зимистонро дар замини юнучқазор ва алафҳои бегона мегузаронад. Дар пахтазор дар мавсими шонабандии ниҳолҳо пайдо мешаванд; онҳоро дар замини картошка, ҷуворӣ ва помидор низ дучор омадан мумкин аст. Ганданафасаки саҳроӣ дар тамоми навоҳии пахтакори ҷумҳурӣ паҳн гардидааст. == Тадбирҳои мубориза == Бо мақсади маҳв сохтани он аз доруҳои гуногуни кимиёӣ истифода мекунанд, мас., сумисидин (консентрати эмулсияи 20%-а; 0,6 л/га), ровикурт (консентрати эмулсияи 25%-а; 0,6 л/га), симбуш (консентрати эмулсияи 25%-а; 0,32 л/га), фозалон (консентрати эмулсияи 35%-а; 3,0 л/га), тиодан (консентрати эмулсияи 35%-а; 3,5 л/га) ва ғ. == Адабиёт == Тошпӯлотов М. М., Қаҳоров Қ. Ҳ., Амонов М. Ҳ., Алибоева М. М., Солиев Ш. Т. Энтомологияи кишоварзӣ. Д., 2009; Тошпӯлотов М. М. Тавсиянома доир ба муборизаи зидди зараррасон ва касалиҳои зироатҳои кишоварзӣ ба роҳбарони хоҷагиҳои деҳқонӣ ва фермерӣ. Д., 2006; Қаҳоров Қ. Ҳ., Амонов М. Ҳ. Тавсиянома доир ба муборизаи зидди зараррасонҳои зироатҳои кишоварзӣ. Д., 2012. == Сарчашма == Ганданафасаки саҳроӣ / Қ. Қаҳҳоров // Вичлас - Гӯянда. - Д. : СИЭМТ, 2015. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 4). - ISBN 978-99947-33-77-4.

Source: original